ടിവി ചർച്ചയ്ക്കിടെ ഐഫോൺ ഉപയോഗിച്ച റഷ്യൻ സുന്ദരിക്ക് പിഴ 12 കോടി രൂപ . ലോകത്തെ ഏറ്റവും വലിയ സ്മാർട് ഫോൺ കമ്പനികളാണ് സാംസങ്ങും ആപ്പിളും . രണ്ടു കമ്പനികളുടെയും ഉൽപ്പന്നങ്ങൾ വിപണിയിൽ വൻ മൽസരവുമാണ് . 12 കോടി പിഴ ലഭിച്ച പെൺകുട്ടി സാധാരണക്കാരിയല്ല സാംസങ്ങിൻറെ റഷ്യയിലെ അംബാസഡർ ക്സീന സോബ്ചാക് ആണ് . എന്നാൽ ചാനൽ ചർച്ചയ്ക്കിടയിൽ സാംസങ് ബ്രാൻഡ് അംബാസഡർ ഐഫോൺ x ഉപയോഗിക്കുന്നതായി കണ്ടെത്തുകയായിരുന്നു . ടിവി ചർച്ചയ്ക്ക് ക്സീന ഐഫോണാണ് കൊണ്ടുവന്നത് . റഷ്യൻ പ്രസിഡൻഡ് വ്ളഡമീർ പുടിൻറെ അടുത്ത സുഹൃത്താണ് ഇവർ എന്നാണ് പൊതുവിൽ റഷ്യയിൽ അറിയപ്പെടുന്നത് . ഇവരുമായി സാംസങ്ങിന് വർഷങ്ങൾ നീണ്ട കരാറുണ്ട് പൊതുചടങ്ങുകളിലും ടെലിവിഷൻ ഷോകളിലും ഗ്യാലക്സ് നോട്ട് 9 ഉപയോഗിക്കണമെന്നതാണ് സാംസങ് കമ്പനിയുമായുള്ള കരാർ . ലോകത്തെ ഏറ്റവും വിലകൂടിയ , സുരക്ഷിതമെന്ന് ആപ്പിൾ അവകാശപ്പെടുന്ന ഫോണാണ് ഐഫോൺ x . ഈ ഹാൻഡ്സെറ്റ് സ്വന്തമാക്കാൻ ആഗ്രഹിക്കാത്തവരായി ആരുമുണ്ടാകില്ല . ആപ്പിളിൻറെ എതിരാളികൾ പോലും ഐഫോൺ ഉപയോഗിക്കുന്നുണ്ട് . സാംസങ് ബ്രാൻഡ് അംബാസഡർക്കും സംഭവിച്ചത് ഇതു തന്നെയാണ് . സാംസങ്ങിൻറെ ഹാൻഡ്സെറ്റ് ഉപയോഗിക്കുന്നതിന് പകരം ഐഫോൺ ഉപയോഗിച്ചു . ഇക്കാര്യം സോഷ്യൽമീഡിയയിൽ വൻ ചർച്ചയാകുകയും ചെയ്തു . ഇതോടെ കമ്പനിയുടെ കരാർ തെറ്റിച്ച ബ്രാൻഡ് അംബാസഡർ 1.6 മില്ല്യൻ ഡോളർ ( ഏകദേശം 12 കോടി രൂപ ) പിഴ നൽകണമെന്നാണ് സാംസങ് ആവശ്യപ്പെട്ടിരിക്കുന്നത് .